Vyhodnotenie medzirezortného pripomienkového konania

Návrh nariadenia vlády Slovenskej republiky , ktorým sa mení a dopĺňa nariadenie vlády Slovenskej republiky č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	17  / 1 	
Počet vyhodnotených pripomienok	17 	
		
Počet akceptovaných pripomienok, z toho zásadných	14  / 1 	
Počet čiastočne akceptovaných pripomienok, z toho zásadných	1  / 0 	
Počet neakceptovaných pripomienok, z toho zásadných	2  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	 	 	x 	 	
2 .	Ministerstvo vnútra Slovenskej republiky 	1 (1o,0z) 	 	 	 	
3 .	Ministerstvo financií Slovenskej republiky 	3 (2o,1z) 	 	 	 	
4 .	Ministerstvo kultúry Slovenskej republiky 	1 (1o,0z) 	 	 	 	
5 .	Ministerstvo hospodárstva Slovenskej republiky 	 	 	 	x 	
6 .	Ministerstvo dopravy, výstavby a regionálneho rozvoja Slovenskej republiky 	1 (1o,0z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	 	 	 	x 	
8 .	Ministerstvo obrany Slovenskej republiky 	 	 	x 	 	
9 .	Ministerstvo zahraničných vecí a európskych záležitostí Slovenskej republiky 	1 (1o,0z) 	 	 	 	
10 .	Ministerstvo práce, sociálnych vecí a rodiny Slovenskej republiky 	 	 	x 	 	
11 .	Ministerstvo životného prostredia Slovenskej republiky  	 	 	x 	 	
12 .	Ministerstvo školstva, vedy, výskumu a športu Slovenskej republiky 	 	 	 	x 	
13 .	Ministerstvo zdravotníctva Slovenskej republiky 	1 (1o,0z) 	 	 	 	
14 .	Úrad vlády Slovenskej republiky 	 	 	 	x 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	1 (1o,0z) 	 	 	 	
17 .	Úrad geodézie, kartografie a katastra Slovenskej republiky 	2 (2o,0z) 	 	 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	 	x 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	 	 	x 	 	
22 .	Správa štátnych hmotných rezerv Slovenskej republiky 	 	 	x 	 	
23 .	Národný bezpečnostný úrad 	 	 	 	x 	
24 .	Národná banka Slovenska 	 	 	x 	 	
25 .	Odbor aproximácie práva sekcie vládnej legislatívy Úradu vlády SR 	2 (2o,0z) 	 	 	 	
26 .	Najvyšší kontrolný úrad Slovenskej republiky 	 	 	x 	 	
27 .	Najvyšší súd Slovenskej republiky 	 	 	x 	 	
28 .	Generálna prokuratúra Slovenskej republiky 	1 (1o,0z) 	 	 	 	
29 .	Konfederácia odborových zväzov Slovenskej republiky 	1 (1o,0z) 	 	 	 	
30 .	Asociácia zamestnávateľských zväzov a združení Slovenskej republiky 	 	 	x 	 	
31 .	Odbor zmeny klímy 	 	 	 	x 	
32 .	Verejnosť 	1 (1o,0z) 	 	 	 	
33 .	Potravinárska komora Slovenska 	1 (1o,0z) 	 	 	 	
	SPOLU	17 (16o,1z) 	0 (0o,0z) 	13 	7 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MV SR 	Všeobecne 
1. Všeobecne 
Predmetný návrh novely nariadenia vlády Slovenskej republiky je v poradí siedmou novelou, ktorá má legislatívne nedostatky ( uvádzacia veta bodu 2, znenie transpozičnej prílohy je potrebné aktualizovať). Odporúčame vypracovať návrh nového nariadenia vlády Slovenskej republiky, ktorý nahradí platné nariadenie vlády Slovenskej republiky a bude v súlade s právom Európskej únie. 	O 	ČA 	Návrh nariadenia vlády bol legislatívne upravený. Transpozičná príloha k nariadeniu vlády č. 339/2008 Z. z. bola upravená. 	
MF SR 	Všeobecne 
Doložku vybraných vplyvov žiadam prepracovať a v analýze vplyvov uviesť správne zdroje na financovanie trhovo orientovaných výdavkov (1AF1, 1AF2) a jednotlivé alokácie výdavkov z prostriedkov Európskej únie a spolufinancovania zo štátneho rozpočtu uviesť v pomere 1:2,38. Zároveň žiadam doplniť vplyv na rozpočet verejnej správy na rok 2017, v bode 2. 2. Financovanie návrhu tabuľke č. 2 zosúladiť jednotlivé sumy a doplniť tabuľky č. 4 a 5. 	Z 	A 	Doložka vybraných vplyvov bola prepracovaná v zmysle uplatnenej zásadnej pripomienky. 	
MF SR 	Všeobecne 
Návrh je potrebné upraviť gramaticky (napr. v čl. I bode 5 prílohe č. 1 za tabuľkou na konci doplniť bodku a úvodzovky hore) a zosúladiť s prílohou č. 5 Legislatívnych pravidiel vlády SR ( čl. I uvádzaciu vetu bodu 2 zosúladiť s bodom 29 tretím odsekom tejto prílohy). 	O 	A 	 	
MF SR 	K čl. I bod 1 [§ 3 ods. 5 písm. a)] 
Odporúčam ponechať aj listinnú podobu oznámenia údajov o množstve zabezpečovaných mliečnych výrobkov ako jednu z možností oznamovania údajov s tým, že prvoradé bude oznamovanie v elektronickej podobe a listinná podoba sa ponechá, ak elektronické oznámenie nie je možné. V tejto súvislosti poukazujem aj na nezmenené znenie § 3 ods. 1 a 7 alebo § 4 ods. 1 a 3, kde sa ponecháva listinná podoba príslušných formulárov. 	O 	N 	Na základe aplikačnej praxe, v súlade s požiadavkou platobnej agentúry, jej bude uchádzač povinný oznámiť údaje o množstve zabezpečovaných mliečnych výrobkov za uplynulý mesiac podľa jednotlivých škôl v elektronickej podobe na formulári, ktorého vzor zverejní platobná agentúra na svojom webovom sídle. 	
MK SR 	Doložka zlučiteľnosti  
V časti 3 písm. a) pri sekundárnom práve EÚ odporúčame v druhom bode (nelegislatívne akty) vypustiť otázniky pred slovami "nariadenia Komisie (ES) č. 966/2009..." a slovami "vykonávacieho nariadenia Komisie (EÚ) č. 996/2011...".  	O 	A 	 	
MDVaRR SR 	V čl. I bod 2 odporúčame v uvádzacej vete slovo „ods.“ nahradiť slovom „odsek“. 	O 	A 	 	
MZVaEZ SR 	K Doložke zlučiteľnosti právneho predpisu s právom EÚ 
Odporúčame správne začleniť Nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (Ú. v. EÚ L 346, 20.12.2013) medzi „polisabonské“ nelegislatívne sekundárne právne akty. 	O 	A 	 	
MZ SR 	K prílohe 
v prílohe č. 1, výrobky pod poradovými č. 1, 2, 19 až 33, 35, 36 a 37 odporúčame nahradiť výrobkami s nižším obsahom tuku. 
Odôvodnenie: V súlade s prijatými strategickými materiálmi Európskej Komisie a Svetovej zdravotníckej organizácie v oblasti výživy, ako sú napr.: Zdravie 2020, Viedenská deklarácia o výžive, Stratégia obezity detí atď., ku ktorým vyjadrila záväzok aj Slovenská republika, je potrebné podporovať a presadzovať vo výžive detí potraviny s nižším obsahom tuku, ktorý je hlavným rizikovým faktorom obezity. 
 	O 	N 	Všetky výrobky zaradené do prílohy č.1 k nariadeniu vlády Slovenskej republiky č. 339/2008 Z. z. musia byť schválené Pôdohospodárskou platobnou agentúrou na základe kompletnej dokumentácie, predkladanej žiadateľom. Súčasťou dokumentácie je aj protokol o zložení výrobkov, vypracovaný akreditovaným laboratóriom, ako aj presná špecifikácia výrobku. 
Program školské mlieko a podpora konzumácie mliečnych výrobkov do škôl má za úlohu zlepšiť stravovacie návyky detí, zaradením mliečnych výrobkov do ich stravy. Mliečne výrobky zaradené do prílohy č. 1 k nariadeniu vlády Slovenskej republiky č. 339/2008 Z. z. sú zložením rovnaké ako dodávatelia (mliekarne) distribuujú na obchodný trh. 	
ŠÚ SR 	K bodu 2 
Odporúčame slová „ods. 6“ nahradiť slovami „odsek 6“. 	O 	A 	 	
ÚGKK SR 	K bodu 2 
V bode 2 odporúčame slovo "ods." nahradiť slovom "odsek". Legislatívno-technická pripomienka. 	O 	A 	 	
ÚGKK SR 	K prílohe č. 1 k nariadeniu vlády č. 339/2008 Z. z. 
V prílohe č. 1 pod porad. číslom 1 - názov výrobku - odporúčame slovo "ulravysokotepelne" nahradiť slovom "ultravysokotepelne". Gramatická pripomienka. 	O 	A 	 	
OAP SVL ÚV SR 	Nad rámec návrhu: 
V transpozičnej prílohe nariadenia vlády SR č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách v znení neskorších predpisov sa uvádza aj nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16. 11. 2007) v znení v neskorších novelizácií. 
Dňa 1.1.2014 nadobudlo účinnosť nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 972/72, (EHS) č. 234/79, (ES) č. 1037/2001 a (ES) č. 1234/2007 (Ú. v EÚ L 347, 20.12.2013) v platnom znení. 
Na základe čl. 230 nariadenia (EÚ) č. 1308/2013 sa zrušuje nariadenie (ES) č. 1234/2007. 
V zmysle čl. 230 a 231 nariadenia (EÚ) č. 1308/2013 v platnom znení sa však naďalej uplatňujú niektoré ustanovenia nariadenia (ES) č. 1234/2007. V prípade, že predkladateľ identifikoval možnosť aplikácie niektorého prechodného ustanovenia v tejto právnej oblasti, žiadame jeho konkretizáciu. 
V opačnom prípade je potrebné v transpozičnej prílohe uvádzať platné právne záväzné akty EÚ. Zároveň odporúčame zvážiť, či návrhom nariadenia nie je potrebné prijať ďalšie opatrenia na zabezpečenie implementácie nariadenia (EÚ) č. 1308/2013 v platnom znení. Tiež bude potrebné aktualizovať poznámky pod čiarou k odkazom v nariadení vlády SR č. 339/2008 Z. z. v znení neskorších predpisov, v ktorých sa odkazuje na zrušené nariadenie EÚ. 	O 	A 	Pripomienka bola akceptovaná. 
1. Podľa článku 231 ods. 1 nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 972/72, (EHS) č. 234/79, (ES) č. 1037/2001 a (ES) č. 1234/2007 (Ú. v EÚ L 347, 20.12.2013) v platnom znení, je Komisia splnomocnená v súlade s článkom 227, s cieľom zaistiť bezproblémový prechod z režimov ustanovených v nariadení (ES) č. 1234/2007 na režimy ustanovené v nariadení Európskeho parlamentu a Rady (EÚ) č. 1308/2013, prijímať delegované akty týkajúce sa opatrení, ktoré sú potrebné na ochranu nadobudnutých nárokov a oprávnených očakávaní podnikov. 
2. Podľa článku 231 ods. 2 nariadenia Európskeho parlamentu a Rady (EÚ) č. 1308/2013 sa všetky viacročné programy prijaté pred 1. januárom 2014 (aj programy na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách) naďalej riadia príslušnými ustanoveniami nariadenia (ES) č. 1234/2007, a to od nadobudnutia účinnosti nariadenia Európskeho parlamentu a Rady (EÚ) č. 1308/2013 až do ukončenia týchto programov. 	
OAP SVL ÚV SR 	K doložke zlučiteľnosti: 
V bode 3 písm. a) v časti sekundárne právo prijaté pred nadobudnutím platnosti Lisabonskej zmluvy je potrebné v súlade s bodom 5 prílohy č. 3 k Legislatívnym pravidlám vlády SR uviesť správne označenie nariadenia Komisie (ES) č. 657/2008. Namiesto jednotlivých novelizácií treba uviesť dodatok „v platnom znení“. 	O 	A 	Akceptované úpravou textu. 	
GP SR 	K bodu 2 
Znenie uvádzacej vety odporúčame upraviť podľa bodu 29 prílohy č. 5 k Legislatívnym pravidlám vlády Slovenskej republiky. 	O 	A 	 	
KOZ SR 	Stanovisko k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na zá 
KOZ SR nemá k predmetnému návrhu pripomienky.  	O 	A 	 	
Verejnosť 	druh balenia tvaroh hrudkovity 200 g - folia 
prosim o opravu druhu balenia pri produkte Tvaroh hrudkovity 200 g - v navrhu je uvedene teglik, v skutocnosti je to folia 
dakujem 	O 	A 	Pripomienku akceptujeme. Pri výrobku p. č. 31 "tvaroh hrudkovitý" sa slová "téglik 200 g" nahrádzajú slovami "fólia 200g". 
	
PKS 	 Bez pripomienok. 	O 	A